钦定古今图书集成/明伦汇编/闺媛典/第103卷 > 皇清九 > 方满妻徐氏
## 钦定古今图书集成/明伦汇编/闺媛典/第103卷 > 皇清九 > 方满妻徐氏

按《金华府志》：徐氏，方满妻。年十八于归，数年而满患痳疯，倩媒欲令再嫁，妇觉，诘之曰：“尔欲卖我乎，盍留我纺绩以相给，必弃我有死而已。” 夫见其志坚而止。氏日夜劳瘁，供药食，毫无倦色。后五载夫亡，哀毁几绝。翁姑欲为择嫁，氏见父母泣曰：“我将去，可收拾房中物。” 谓其安心嫁矣。一夕自缢死。